Міністэрства замежных спраў Рэспублікі Беларусь

**Міністэ́рства заме́жных спра́ў Рэспу́блікі Белару́сь (МЗС)** — рэспубліканскі орган дзяржаўнага кіравання, падпарадкаваны Ураду Рэспублікі Беларусь. Па асобных пытаннях дзейнасці, прадугледжаных заканадаўствам, МЗС можа падпарадкоўвацца выключна Прэзідэнту Рэспублікі Беларусь.

МЗС праводзіць дзяржаўную палітыку ў галіне знешніх сувязяў, ажыццяўляе каардынацыю знешнеэканамічнай і знешнепалітычнай дзейнасці Рэспублікі Беларусь.

## Сістэма МЗС 
У сістэму МЗС уваходзяць цэнтральны апарат МЗС, дыпламатычныя прадстаўніцтвы Рэспублікі Беларусь за мяжой, а таксама дзяржаўныя арганізацыі, падпарадкаваныя МЗС, адпаведна пераліку, зацверджанаму Саветам Міністраў Рэспублікі Беларусь:
* Інфармацыйнае рэспубліканскае ўнітарнае прадпрыемства «Нацыянальны цэнтр маркетынгу і кан’юнктуры цэн»;
* Рэспубліканскае ўнітарнае прадпрыемства «Інфармацыйны цэнтр Міністэрства замежных спраў Рэспублікі Беларусь».

Асобным структурным падраздзяленнем цэнтральнага апарату МЗС з’яўляецца Дэпартамент знешнеэканамічнай дзейнасці Міністэрства замежных спраў Рэспублікі Беларусь з правамі юрыдычнай асобы.

## Задачы МЗС 
Асноўнымі задачамі МЗС з’яўляюцца:
* рэалізацыя адзінай знешняй палітыкі Рэспублікі Беларусь, у тым ліку каардынацыя палітыкі ў галіне знешнеэканамічнай дзейнасці;
* забеспячэнне правоў і інтарэсаў Рэспублікі Беларусь у міждзяржаўных зносінах;
* прадстаўленне Рэспублікі Беларусь у зносінах з замежнымі дзяржавамі, міжнароднымі арганізацыямі і міждзяржаўнымі ўтварэннямі; фарміраванне, падтрыманне і ўмацаванне пазітыўнага іміджу Рэспублікі Беларусь за мяжой;
* каардынацыя дзейнасці рэспубліканскіх органаў дзяржаўнага кіравання па забеспячэнню адзінай палітыкі Рэспублікі Беларусь у зносінах з замежнымі дзяржавамі, міжнароднымі арганізацыямі і міждзяржаўнымі ўтварэннямі;
* абарона правоў і інтарэсаў фізічных і юрыдычных асоб Рэспублікі Беларусь за мяжой;
* стварэнне спрыяльных умоў для прасоўвання эканамічных інтарэсаў Рэспублікі Беларусь за мяжой;
* планіраванне знешнепалітычнай і знешнеэканамічнай дзейнасці;
* збор і аналіз інфармацыі аб фактарах і тэндэнцыях міжнароднага развіцця і ўнясенне Прэзідэнту Рэспублікі Беларусь, ва Урад Рэспублікі Беларусь, Нацыянальны сход Рэспублікі Беларусь прапаноў і рэкамендацый па тактычнаму рэагіраванню і стратэгічных накірунках знешнепалітычнага і знешнеэканамічнага супрацоўніцтва ў інтарэсах Рэспублікі Беларусь;
* забеспячэнне рэалізацыі рашэнняў Прэзідэнта Рэспублікі Беларусь, Урада Рэспублікі Беларусь, Нацыянальнага сходу Рэспублікі Беларусь па пытаннях знешнепалітычнай і знешнеэканамічнай дзейнасці Рэспублікі Беларусь;
* каардынацыя дзейнасці дзяржаўных органаў Рэспублікі Беларусь па фарміраванню і ўдасканаленню дагаворна-прававой базы зносін Рэспублікі Беларусь з замежнымі дзяржавамі, міжнароднымі арганізацыямі і міждзяржаўнымі ўтварэннямі;
* кіраўніцтва работай замежных устаноў Рэспублікі Беларусь і інш.

## Бягучая дзейнасць МЗС 
У адпаведнасці з ускладзенымі на яго задачамі, МЗС праводзіць інфармацыйна-аналітычную і інфармацыйна-прапагандысцкую работу; вядзе падрыхтоўку і ўдзельнічае ў ажыццяўленні візітаў дзяржаўных і ўрадавых дэлегацый, каардыніруе і кантраліруе выкананне дамоўленасцей па выніках гэтых візітаў; праводзіць перамовы з прадстаўнікамі замежных дзяржаў, міжнародных арганізацый і міждзяржаўных ўтварэнняў; прымае ўдзел у арганізацыі міжнародных форумаў у Рэспубліцы Беларусь і за мяжой; распрацоўвае ў межах сваёй кампетэнцыі праекты міжнародных дагавораў, праводзіць работу па іх заключэнню і выкананню; забяспечвае выкананне адзінага дзяржаўнага пратакола Рэспублікі Беларусь; ажыццяўляе работу па афармленню членства Рэспублікі Беларусь у межнародных арганізацыях; удзельнічае ў распрацоўцы і рэалізацыі праграм сацыяльна-эканамічнага развіцця ў частцы знешнеэканамічнай дзейнасці; удзельнічае ў распрацоўцы прапаноў па павелічэнню экспартнага патэнцыялу краіны; садзейнічае прыцягненню замежных інвестыцый у эканоміку краіны; ажыццяўляе рэгістрацыю замежных прадпрыемстваў у спецыяльным рэестры; ажыццяўляе падрыхтоўку абгрунтаванняў і праектаў рашэнняў аб усталяванні дыпламатычных адносін Рэспублікі Беларусь з замежнымі дзяржавамі і членстве краіны ў міжнародных арганізацыях; афармляе вярыцельныя і адзыўныя граматы кіраўнікам дыпламатычных прадстаўніцтваў Рэспублікі Беларусь; выдае патэнты кіраўнікам консульскіх устаноў Рэспублікі Беларусь, прымае патэнты і выдае экзекватуры кіраўнікам консульскіх устаноў замежных дзяржаў у Рэспубліцы Беларусь; ведае ў межах сваёй кампетэнцыі пытаннямі грамадзянства; забяспечвае афармленне ў межах сваёй кампетэнцыі пашпартна-візавай дакументацыі для выезду за мяжу і ўезду на тэрыторыю Беларусі, ажыццяўляе іншыя віды консульскай дзейнасці; ажыццяўляе кантакты з дыпламатычнымі прадстаўніцтвамі і консульскімі ўстановамі замежных дзяржаў, прадстаўніцтвамі міжнародных арганізацый у Рэспубліцы Беларусь і вядзе з імі дыпламатычную і консульскую перапіску і г.д.

## Кіраўніцтва 
МЗС узначальвае Міністр замежных спраў Беларусі, які прызначаецца на пасаду і вызваляецца ад пасады Прэзідэнтам Рэспублікі Беларусь. Міністр па пасадзе з’яўляецца членам Прэзідыума Савета Міністраў Рэспублікі Беларусь.

У цяперашні час пасаду міністра займае Максім Уладзіміравіч Рыжанкоў.

У міністра ёсць чатыры намеснікі, у тым ліку адзін першы.

## Гл. таксама 
* Спіс дыпламатычных місій Беларусі
* Спіс паслоў і пастаянных прадстаўнікоў Рэспублікі Беларусь

## Крыніцы 
## Спасылкі 
* Міністэрства замежных спраў Рэспублікі Беларусь 
* 

З
Катэгорыя:Міністэрства замежных спраў Беларусі